DA Den Europæiske Unions Tidende C 382/2

Bekendtgørelse til de personer, der er omfattet af de restriktive foranstaltninger i Rådets afgørelse 2011/486/FUSP som gennemført ved Rådets gennemførelsesafgørelse (EU) 2015/2054 og i Rådets forordning (EU) nr. 753/2011 som gennemført ved Rådets gennemførelsesforordning (EU) 2015/2043 om restriktive foranstaltninger på baggrund af situationen i Afghanistan

(2015/C 382/02)

Følgende oplysninger bekendtgøres hermed for den person, der er anført i bilaget til Rådets afgørelse 2011/486/FUSP (1) som gennemført ved Rådets gennemførelsesafgørelse (EU) 2015/2054 (2) og i bilag I til Rådets forordning (EU) nr. 753/2011 (3) som gennemført ved Rådets gennemførelsesforordning (EU) 2015/2043 (4) om restriktive foranstaltninger på baggrund af situationen i Afghanistan.

FN's Sikkerhedsråd har vedtaget resolution 1988 (2011) om indførelse af restriktive foranstaltninger over for personer og enheder udpeget før dagen for vedtagelsen af resolutionen som værende Taleban samt andre personer, grupper, virksomheder og enheder, der er knyttet til dem, jf. del A (»personer knyttet til Taleban«) og del B (»enheder og andre grupper samt virksomheder knyttet til Taleban«) på den konsoliderede liste fra den komité, der er nedsat ved resolution 1267 (1999) og 1333 (2000), samt andre personer, grupper, virksomheder og enheder, der er knyttet til Taleban.

Den 23. september 2014 og den 27. marts 2015 ajourførte og ændrede den komité, der er nedsat i henhold til punkt 30 i FN's Sikkerhedsråds resolution 1988 (2011), listen over personer, grupper, virksomheder og enheder, der er omfattet af restriktive foranstaltninger.

Den berørte person kan til enhver tid til den FN-komité, der er nedsat i henhold til punkt 30 i UNSCR 1988 (2011), med tilhørende dokumentation indgive en anmodning om, at afgørelsen om at opføre vedkommende på FN's liste tages op til fornyet overvejelse. Anmodningen stiles til følgende adresse:

United Nations — Focal point for delisting Security Council Subsidiary Organs Branch Room TB-08045D United Nations New York, N.Y. 10017 USA Tlf. +1 9173679448 Fax +1 2129631300/3778 E-mail: delisting@un.org

For flere oplysninger henvises til: http://www.un.org/sc/committees/1988/index.shtml

I forlængelse af FN's beslutning har Rådet for Den Europæiske Union besluttet, at den person, der er udpeget af FN, skal opføres på listerne over personer, grupper, virksomheder og enheder, der er omfattet af de restriktive foranstaltninger i s afgørelse 2011/486/FUSP og i forordning (EU) nr. 753/2011. Begrundelsen for opførelsen af den berørte person på listen gives i de relevante afsnit i bilaget til Rådets afgørelse og i bilag I til Rådets forordning.

Den berørte person gøres opmærksom på muligheden for at indgive en anmodning til de kompetente myndigheder i den eller de relevante medlemsstater, jf. de websteder, der er anført i bilag II til forordning (EU) nr. 753/2011, med henblik på at opnå tilladelse til at anvende indefrosne pengemidler i forbindelse med basale behov eller specifikke betalinger (jf. artikel 5 i forordningen).

Den berørte person kan til Rådet på følgende adresse med den fornødne dokumentation rette en anmodning om, at beslutningen om at optage vedkommende på ovennævnte liste tages op til fornyet overvejelse:

Rådet for Den Europæiske Union Generalsekretariatet GD C 1C Rue de la Loi 175/Wetstraat 175 1048 Bruxelles/Brussel BELGIEN E-mail: sanctions@consilium.europa.eu

Den berørte person gøres ligeledes opmærksom på muligheden for at indbringe Rådets afgørelse for Den Europæiske Unions Ret på de betingelser, der er fastsat i artikel 275, stk. 2, og artikel 263, stk. 4 og 6, i traktaten om Den Europæiske Unions funktionsmåde.

(1) EUT L 199 af 2.8.2011, s. 57.

(2) EUT L 300 af 17.11.2015, s. 29.

(3) EUT L 199 af 2.8.2011, s. 1.

(4) EUT L 300 af 17.11.2015, s. 1.